als_Latn dik_Latn sag_Latn
Inspektoriati Kombëtar i Mbrojtjes së Territorit i ka cilësuar shpifje deklarimet e PD se deputeti, Sadri Abazi, po lejohet të ngrejë një shtesë pallati pa leje në një zonë të kryeqytetit.IKMT thotë se shtesa është e legalizuar dhe me dokumentacion të plotë ligjor. Më herët zëdhënësja e PD-së, Ina Zhupa, tha se deputeti socialist po lejohej të ndërtone pa leje, pasi në këmbim do të blinte vota për zgjedhjet e Bashkisë Dibër.
Inspektoriati Kombëtar i Mbrojtes së Territorit ka hedhur poshtë akuzat e PD-së për lejimin e ndërtimit pa leje të një kati pallati pranë stacionit të Trenit, në pronësit të deputetit socialist Sadri Abazi.
IKMT sqaroi përmes një deklarate se shtesa është realizuar 4 vjet më parë, është e legalizuar dhe me dokumentacion të plotë ligjor.
“E vërteta është se shtesa në fjalë është e legalizuar dhë ndërtimi për të cilën akuzon, ose më saktë shpif Partia Demokratike është një rikonstruksion me të gjithë dokumentacionin përkatës, nuk ka asnjë metër katror shtesë në volume e godinës që gjendet e regjistruar në Hipotekën e Tiranës”.
IKMT i përgjigjet me akuza PD, duke i kujtuar ndërtimet pa leje që sipas këtij institucioni ngriheshin gjatë kohës kur në krye të Bashkisë së Tiranës ishte Lulzim Basha.
“Nuk jemi të çuditur nga sulmi i Partisë Demokratike lidhur me një shtesë të realizuar në 2012 kur kryetari I PD Lulëzim Basha ishte kryetar bashkie dhe Tirana ishte vatra më e nxehtë e ndërtimeve pa leje”.
Partia Demokratike, akuzoi më herët gjatë ditës se deputeti Sadri Abazi po lejohej të ndërtone pa leje, pasi në këmbim do të blinte vota për zgjedhjet e Bashkisë Dibër.
Ina Zhupa:Pse nuk e kap ligji Sadriun? Pse ligji funksionon për qytetarët, por jo për Sadriun? Sepse me Edi Ramën nuk ka ligj, por ka sundim bande. Ka dhe një arsye tjetër pse ligji nuk e kap Sadriun sidomos këto ditë. Janë zgjedhjet në Dibër. Sadriut i është kërkuar të hidhet në sulm e të blejë sa më shumë vota, dhe në këmbim i lejohet të ndërtojë pa leje dhe kundër ligjit, si dhe favore të tjera për të cilat do të denoncojmë nesër.Kjo padrejtësi duhet të marrë fund. Banda e Edi Ramës duhet shkulur me cdo cmim.Dhe kjo do ndodhë shumë shpejt. Shqipëria më mirë pa Edi Ramën.
als_Latn als_Latn als_Latn als_Latn als_Latn als_Latn als_Latn als_Latn